Document ID: 32006R1887

KOMISJONI MÄÄRUS (EÜ) nr 1887/2006,
19. detsember 2006,
millega lubatakse Rootsi lipu all sõitvatel laevadel uuesti alustada hariliku merikeele püüki ICESi püügipiirkondades III a, III b, c ja d (EÜ veed)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
ning arvestades järgmist:
(1)
Nõukogu 22. detsembri 2005. aasta määruses (EÜ) nr 51/2006, millega määratakse 2006. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (3) on sätestatud 2006. aasta kvoodid.
(2)
Rootsi teatas 6. oktoobril 2006 komisjonile määruse (EMÜ) nr 2847/93 artikli 21 lõike 2 kohaselt, et ta lõpetab oma laevadel hariliku merikeele püügi ICESi püügipiirkondades III a, III b, c, d alates 6. oktoobrist 2006.
(3)
Komisjon võttis 1. novembril 2006 määruse (EMÜ) nr 2847/93 artikli 21 lõike 3 ja määruse (EÜ) nr 2371/2002 artikli 26 lõike 4 kohaselt vastu määruse (EÜ) nr 1631/2006, (millega Rootsi lipu all sõitvatel laevadel keelatakse hariliku merikeele püük ICES III a, III b, c, d (EÜ veed) püügipiirkonna vetes), mis jõustub alates samast kuupäevast.
(4)
Vastavalt teabele, mille komisjon sai Rootsi ametiasutustelt, on püügipiirkondades III a, III b, c, d võimalik Rootsi kvoodi raames veel püüda merikeelt. Seetõttu tuleks Rootsi lipu all sõitvatele laevadele anda hariliku merikeele püügiluba.
(5)
Asjaomane luba peaks jõustuma 24. novembril 2006, et võimaldada püüda harilikku merikeelt kõnealuses koguses enne aasta lõppu.
(6)
Komisjoni määrus (EÜ) nr 1631/2006 tuleks tunnistada kehtetuks alates 24. novembrist 2006,
ON VASTU VÕTNUD KÄESOLEVA MÄÄRUSE:
Artikkel 1
Kehtetuks tunnistamine
Määrus (EÜ) nr 1631/2006 tunnistatakse kehtetuks.
Artikkel 2
Jõustumine
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 24. novembrist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. detsember 2006

Labels: 8
18
6